**DĖL SUTIKIMO REORGANIZUOTI PANEVĖŽIO R. BERNATONIŲ MOKYKLĄ-DARŽELĮ**

2021 m. sausio 21 d. Nr. T-

Panevėžys

Vadovaudamasi Lietuvos Respublikos civilinio kodekso 2.95 straipsnio 2 dalimi,   
2.97 straipsnio 3 dalimi, Lietuvos Respublikos vietos savivaldos įstatymo 16 straipsnio 2 dalies   
21 punktu, Lietuvos Respublikos švietimo įstatymo 44 straipsnio 2 dalimi, Lietuvos Respublikos biudžetinių įstaigų įstatymo 4 straipsnio 3 dalies 4 punktu, 14 straipsnio 4 dalimi, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo taisyklių patvirtinimo“, 5 ir 21 punktais, Panevėžio rajono savivaldybės tarybos 2020 m. gruodžio 3 d. sprendimo Nr. T-285 „Dėl Panevėžio rajono savivaldybės bendrojo ugdymo mokyklų tinklo pertvarkos 2021–2025 metais bendrojo plano patvirtinimo“ 1 priedu, Panevėžio rajono savivaldybės taryba n u s p r e n d ž i a:

1. Sutikti reorganizuoti Panevėžio r. Bernatonių mokyklą-darželį (reorganizuojama biudžetinė įstaiga) prijungimo būdu prie Panevėžio r. Piniavos mokyklos-darželio (reorganizavime dalyvaujanti biudžetinė įstaiga).

2. Nustatyti, kad:

2.1. reorganizavimo tikslai – optimizuoti valdymą, racionalizuoti lėšų paskirstymą, užtikrinti kokybišką mokyklai-darželiui priskirtų funkcijų vykdymą, siekiant ugdymo kokybės bei efektyvesnio išteklių naudojimo;

2.2. reorganizavimo būdas – prijungimas;

2.3. reorganizuojama biudžetinė įstaiga – Panevėžio r. Bernatonių mokykla-darželis;

2.4. reorganizavime dalyvaujanti biudžetinė įstaiga – Panevėžio r. Piniavos mokykla-darželis;

2.5. po reorganizavimo veiksianti įstaiga – Panevėžio r. Piniavos mokykla-darželis, turinti teritorinį struktūrinį padalinį – Bernatonių skyrių, vykdantį ikimokyklinio, priešmokyklinio, pradinio ugdymo programas;

2.6. po reorganizacijos veiksiančios biudžetinės įstaigos savininko teises ir pareigas įgyvendins Panevėžio rajono savivaldybės taryba.

3. Įpareigoti:

3.1. Panevėžio r. Piniavos mokyklos darželio ir Panevėžio r. Bernatonių mokyklos-darželio direktorius:

3.1.1. iki 2021 m. vasario 1 d. Lietuvos Respublikos civilinio kodekso ir Lietuvos Respublikos biudžetinių įstaigų įstatymo 14 straipsnio 6 dalimi nustatyta tvarka parengti   
Panevėžio r. Piniavos mokyklos-darželio ir Panevėžio r. Bernatonių mokyklos-darželio reorganizavimo sąlygų aprašą ir apie reorganizavimo sąlygų sudarymą paskelbti viešai visų reorganizavime dalyvaujančių biudžetinių įstaigų nuostatuose nurodytuose šaltiniuose iki 2021 m. vasario 1 d.;

3.1.2. pateikti ne vėliau kaip pirmą reorganizavimo sąlygų sudarymo viešojo paskelbimo dieną reorganizavimo sąlygų aprašą valstybės įmonės Registrų centro Panevėžio filialui;

3.1.3. Lietuvos Respublikos biudžetinių įstaigų įstatymo nustatyta tvarka pranešti raštu visiems Panevėžio r. Piniavos mokyklos-darželio ir Panevėžio r. Bernatonių mokyklos-darželio kreditoriams apie įstaigos reorganizavimo sąlygų sudarymą iki 2021 m. vasario 1 d.;

3.2. Panevėžio r. Piniavos mokyklos-darželio direktoriui teisės aktų nustatyta tvarka parengti Panevėžio r. Piniavos mokyklos-darželio nuostatų projektą iki 2021 m. vasario 5 d. ir pateikti jį tvirtinti Panevėžio rajono savivaldybės tarybai.

Šis sprendimas skelbiamas Teisės aktų registre ir gali būti skundžiamas Lietuvos Respublikos administracinių bylų teisenos įstatymo nustatyta tvarka.

Diana Žukauskienė

2021-01-05

### PANEVĖŽIO RAJONO SAVIVALDYBĖS ADMINISTRACIJOS

**ŠVIETIMO, KULTŪROS IR SPORTO SKYRIUS**

#### Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL SUTIKIMO REORGANIZUOTI PANEVĖŽIO R. BERNATONIŲ MOKYKLĄ-DARŽELĮ“ PROJEKTO**

2021 m. sausio 5 d.

Panevėžys

**Projekto rengimą paskatinusios priežastys.**

Priimtas Panevėžio rajono savivaldybės tarybos 2020 m. gruodžio 3 d. sprendimas  
Nr. T-285 „Dėl Panevėžio rajono savivaldybės bendrojo ugdymo mokyklų tinklo pertvarkos  
2021–2025 metais bendrojo plano patvirtinimo“. Gautas Panevėžio r. Piniavos mokyklos-darželio 2020-11-25 raštas Nr. GD1-8946 ir Panevėžio r. Bernatonių mokyklos-darželio 2020-11-25 raštas Nr. GD1-8948, kuriuose mokyklų tarybos posėdžiuose pritariama tinklo pertvarkos 2021–2025 metais bendrajam planui.

Vadovaujantis Lietuvos Respublikos biudžetinių įstaigų įstatymo 14 straipsnio 4 dalimi, iš savivaldybės biudžeto išlaikomos biudžetinės įstaigos reorganizavimo procedūros gali būti pradėtos tik turint savivaldybės tarybos sutikimą reorganizuoti biudžetinę įstaigą.

**Sprendimo projekto esmė ir tikslai.**

Siūloma reorganizuoti jungimo būdu Bernatonių mokyklą-darželį į Piniavos mokyklos-darželio Bernatonių skyrių. 2020 m. gruodžio 1 d. Bernatonių mokykloje-darželyje ugdomi 49 mokiniai ir vaikai (iš jų 25 ikimokyklinio amžiaus vaikai, 6 priešmokyklinio amžiaus vaikai).

**Kokių pozityvių rezultatų laukiama.** Bus įgyvendinamas Panevėžio rajono savivaldybės bendrojo ugdymo mokyklų tinklo pertvarkos 2021–2025 metais bendrasis planas. Bus užtikrintas vaikų ir mokinių kokybiškas ugdymas.

Sumažės valdymui ir administravimui skiriamos išlaidos.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Reikės Savivaldybės tarybos sprendimu patvirtinti Panevėžio r. Piniavos mokyklos-darželio nuostatus nauja redakcija.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Finansavimo šaltinis – mokyklos-darželio lėšos.

**Kiti, sprendimo projekto rengėjo nuomone, reikalingi paaiškinimai.** Nėra.

Vyr. specialistė Diana Žukauskienė